#metoo -kampanjaa syleilevät modernit feministit menivät omaan lankaansa – Miksi miehiä ei haluta edes kuunnella?

Hollywood-käsittelyn jälkeen #metoosta on Suomessa tullut etenkin kulttuurieliitin ja hyvinvoivan keskiluokan kampanja, jossa miehistä puhutaan suljetuissa nettiyhteisöissä, kirjoittaa Noona Bäckgren.

Vuonna 1997 nuoriso­työntekijä Tarana Burken edessä istui 13-vuotias tyttö. Tyttö oli roikkunut Burkessa koko meneillään olevan nuorten leirin ajan, ja hän vaikutti jatkuvasti olevan vaikeuksissa muiden osallistujien kanssa.

Lopulta pieni tyttö, Heaven, onnistui vangitsemaan Burken huomion, ja lähes rukoili häntä kuuntelemaan. Heaven kertoi Burkelle, millaisia asioita hänen äitinsä miesystävä oli hänelle tehnyt.